ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Φεβρουαρίου 1997 περί τροποποίησης της απόφασης 79/542/ΕΟΚ του Συμβουλίου και των αποφάσεων 92/260/ΕΟΚ, 93/195/ΕΟΚ και 93/197/ΕΟΚ της Επιτροπής όσον αφορά τους ζωοϋγειονομικούς όρους για την προσωρινή είσοδο, επανείσοδο και τις εισαγωγές στην Κοινότητα εγγεγραμμένων σε μητρώα ίππων από το Λίβανο (Κείμενο που παρουσιάζει ενδιαφέρον για τον ΕΟΧ) (97/160/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/462/ΕΟΚ του Συμβουλίου, της 26ης Ιουνίου 1990, περί των ζωοϋγειονομικών όρων που διέπουν την κυκλοφορία και τις εισαγωγές από τρίτες χώρες ιπποειδών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 12, 13, 15, 16 και το άρθρο 19 σημείο ii),

Εκτιμώντας:

ότι η απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 95/624/ΕΚ της Επιτροπής (3), περιλαμβάνει κατάλογο τρίτων χωρών από τις οποίες τα κράτη μέλη επιτρέπουν να εισάγονται βοοειδή, χοιροειδή, ιπποειδή και αιγοπρόβατα, καθώς επίσης και νωπό κρέας και προϊόντα με βάση το κρέας των ζώων αυτών 7

ότι οι ζωοϋγειονομικοί όροι και η κτηνιατρική πιστοποίηση για την προσωρινή είσοδο και επανείσοδο εγγεγραμμένων σε μητρώα ίππων μετά από προσωρινή εξαγωγή και οι εισαγωγές των εγγεγραμμένων σε μητρώα ίππων ορίζονται, αντιστοίχως, στις αποφάσεις της Επιτροπής 92/260/ΕΟΚ (4), 93/195/ΕΟΚ (5) και 93/197/ΕΟΚ (6), όπως τροποποιήθηκαν τελευταία από την απόφαση 96/279/ΕΚ (7) 7

ότι, μετά από μια αποστολή κτηνιατρικής επιθεώρησης της Επιτροπής στο Λίβανο, διαπιστώθηκε αρχικά ότι η ζωοϋγειονομική κατάσταση σ' αυτή τη χώρα ελέγχεται ανεπαρκώς από τις κτηνιατρικές υπηρεσίες 7 ότι, εντούτοις, έχουν πραγματοποιηθεί έκτοτε ουσιαστικές βελτιώσεις, συμπεριλαμβανομένης μιας πλήρους ορο-επιδημιολογικής έρευνας για την αφρικανική πανώλη των ίππων, τη μάλη, τη δουρίνη και τη λοιμώδη σπληνική αναιμία, που διενεργήθηκε σε ιπποειδή σε ολόκληρο το έδαφος της χώρας, με αρνητικά αποτελέσματα για κάθε περίπτωση 7

ότι ο Λίβανος είναι απαλλαγμένος από την αφρικανική πανώλη των ίππων εδώ και περισσότερα από 30 χρόνια, χωρίς να έχει διενεργηθεί εμβολιασμός κατά της νόσου αυτής κατά τη διάρκεια αυτής της χρονικής περιόδου 7

ότι ο Λίβανος είναι ελεύθερος από τις νόσους μάλη και δουρίνη εδώ και περισσότερους από έξι μήνες, ενώ ουδέποτε έχει διαπιστωθεί σε αυτή τη χώρα η εγκεφαλομυελίτις των ίππων της Βενεζουέλας και η φυσαλλιδώδης στοματίτις 7

ότι οι κτηνιατρικές αρχές του Λιβάνου έχουν αναλάβει την υποχρέωση να γνωστοποιούν, εντός 24 ωρών και με χρήση τηλεομοιότυπου, στην Επιτροπή και τα κράτη μέλη την επιβεβαίωση οποιασδήποτε λοιμώδους ή μολυσματικής νόσου των ίππων που αναφέρεται στο παράρτημα Α της οδηγίας 90/426/ΕΟΚ, καθώς και οποιαδήποτε αλλαγή όσον αφορά την πολιτική αυτής της χώρας σχετικά με τους εμβολιασμούς ή τις εισαγωγές ιπποειδών 7

ότι οι ζωοϋγειονομικοί όροι και η κτηνιατρική πιστοποίηση πρέπει να εγκριθούν σύμφωνα με τη ζωοϋγειονομική κατάσταση που επικρατεί στην εν λόγω τρίτη χώρα 7 ότι στην παρούσα περίπτωση πρόκειται μόνο για εγγεγραμμένους σε μητρώα ίππους 7

ότι η απόφαση 79/542/ΕΟΚ καθώς και οι αποφάσεις 92/260/ΕΟΚ, 93/195/ΕΟΚ και 93/197/ΕΟΚ πρέπει να τροποποιηθούν αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 2 του παραρτήματος της απόφασης 79/542/ΕΟΚ, στην ειδική στήλη για τα ιπποειδή, παρεμβάλλεται η ακόλουθη γραμμή σύμφωνα με την αλφαβητική σειρά των κωδικών ISO:

>ΘΕΣΗ ΠΗΝΑΚΑ>

Άρθρο 2

Η απόφαση 92/260/ΕΟΚ τροποποιείται ως εξής:

1. Η ονομασία «Λίβανος» προστίθεται με αλφαβητική σειρά σύμφωνα με τους κωδικούς ISO στον κατάλογο τρίτων χωρών, στην ομάδα Ε του παραρτήματος Ι.

2. Η ονομασία «Λίβανος» προστίθεται με αλφαβητική σειρά σύμφωνα με τους κωδικούς ISO στον κατάλογο τρίτων χωρών, στον τίτλο του υγειονομικού πιστοποιητικού που προβλέπεται στο παράρτημα ΙΙ Ε.

Άρθρο 3

Η απόφαση 93/195/ΕΟΚ της Επιτροπής τροποποιείται ως εξής:

1. Η ονομασία «Λίβανος» προστίθεται με αλφαβητική σειρά σύμφωνα με τους κωδικούς ISO στον κατάλογο τρίτων χωρών, στην ομάδα Ε του παραρτήματος Ι.

2. Η ονομασία «Λίβανος» προστίθεται με αλφαβητική σειρά σύμφωνα με τους κωδικούς ISO στον κατάλογο τρίτων χωρών, κάτω από την επικεφαλίδα «ομάδα Ε» στον τίτλο του υγειονομικού πιστοποιητικού που προβλέπεται στο παράρτημα ΙΙ.

Άρθρο 4

Η απόφαση 93/197/ΕΟΚ τροποποιείται ως εξής:

1. Η ονομασία «Λίβανος» προστίθεται με αλφαβητική σειρά σύμφωνα με τους κωδικούς ISO στον κατάλογο τρίτων χωρών στην ομάδα Ε του παραρτήματος Ι.

2. Η ονομασία «Λίβανος» προστίθεται με αλφαβητική σειρά σύμφωνα με τους κωδικούς ISO στον κατάλογο τρίτων χωρών, στο πρώτο ήμισυ της περιόδου του τίτλου που αφορά τους εγγεγραμμένους σε μητρώα ίππους του υγειονομικού πιστοποιητικού που προβλέπεται στο παράρτημα ΙΙ Ε.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 14 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 42.

(2) ΕΕ αριθ. L 146 της 14. 6. 1979, σ. 15.

(3) ΕΕ αριθ. L 279 της 31. 10. 1996, σ. 33.

(4) ΕΕ αριθ. L 130 της 15. 5. 1992, σ. 67.

(5) ΕΕ αριθ. L 86 της 6. 4. 1993, σ. 1.

(6) ΕΕ αριθ. L 86 της 6. 4. 1993, σ. 16.

(7) ΕΕ αριθ. L 107 της 30. 4. 1996, σ. 1.